01001860711940008 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 186 

7 Νοεμβρίου 1994 



ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 


349. Ίδρυση ειδικού νομικού προσώπου ιδιωτικού δικαίου 

για την αξιοποίηση και διαχείριση περιουσίας του 
Αριστοτελείου Πανεπιστημίου Θεσσαλονίκης και 
έγκριση του καταστατικού του. 1 

350. Πρακτική άσκηση των φοιτητών των Τμημάτων Επι¬ 

στήμης Φυσικής Αγωγής και Αθλητισμού των Ανω- 
τάτων Εκπαιδευτικών Ιδρυμάτων. 2 

351. Αύξηση του μετοχικού κεφαλαίου του Ν.Π.Ι.Δ. 

«ΕΤΑΙΡΕΙΑ ΑΞΙΟΠΟΙΗΣΗΣ ΚΑΙ ΔΙΑΧΕΙΡΙΣΗΣ ΠΕ¬ 
ΡΙΟΥΣΙΑΣ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ 
ΘΡΑΚΗΣ». 3 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 


Τροποποίηση της αριθμ. 236/94 Π.Υ.Σ. 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 349 (1) 

Ίδρυση ειδικού νομικού προσώπου ιδιωτικού δικαίου για την 
αξιοποίηση και διαχείριση περιουσίας του Αριστοτελείου 
Πανεπιστημίου Θεσσαλονίκης και έγκριση του καταστατι¬ 
κού του. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 3 παρ. 7 και 50 παρ. 1 του Ν. 1268/1982 (Α’ 
87). 

β) Του άρθρου 70 παρ. 12 του Ν. 1566/1985 (Α 167). 

γ) Του άρθρου 2 παρ. 2 εδάφιο β*. IX του Ν. 2083/1992 (Α’ 
159). 

δ) Του άρθρου 29Α του Ν. 1558/1985 όπως αυτό προστέ¬ 
θηκε με το άρθρο 27 του Ν. 2081/1992 (Α’ 154). 

2. Την 587/16.7.1993 και 634/24.6.1994 προτάσεις του 
Πρυτανικού Συμβουλίου του Αριστοτελείου Πανεπιστημίου 
Θεσσαλονίκης οι οποίες διατυπώθηκαν κατόπιν της 2621/ 
26.5.1993 αποφάσεως της Συγκλήτου περί αναθέσεως των 
αρμοδιοτήτων της στο Πρυτανικό Συμβούλιο σύμφωνα με το 
άρθρο 2 παρ. 2β XIX του Ν. 2083/92. 

3. Το γεγονός ότι δε γνωμοδότησε το Συμβούλιο Ανώτατης 
Παιδείας αν και ζητήθηκε τούτο απδ το Υπουργείο Εθνικής 
Παιδείας και θρησκευμάτων με το έγγραφό του Β1/746 


Π.Ε./12.1.1993 και ότι έχει παρέλθει άπρακτη η προθεσμία 
που ορίζουν οι διατάξεις του άρθρου 50 παρ. 3 του Ν. 1268/ 
1982, (άρθρο 28 παρ. 17 του Ν. 2083/92). 

4. Το γεγονός ότι από τις διατάξεις του διατάγματος αυτού 
προκαλείται εφάπαξ δαπάνη ποσού 10.000.000 για την κατα¬ 
βολή του μετοχικού κεφαλαίου, η οποία θα καλυφθεί σύμ¬ 
φωνα με το άρθρο 29 του καταστατικού από τον προϋπολογι¬ 
σμό του Αριστοτελείου Πανεπιστημίου Θεσσαλονίκης. 

5. Την υπ’ αριθ. 141/14.4.1994 γνωμοδότηση του Συμβου¬ 
λίου της Επικρατείας, με πρόταση του Υπουργού Εθνικής 
Παιδείας και Θρησκευμάτων, αποφασίζουμε: 

ΑΡΘΡΟ ΠΡΩΤΟ 
Ίδρυση 

1. Ιδρύεται ειδικό νομικό πρόσωπο ιδιωτικού δικαίου με την 
επωνυμία: 

«ΕΤΑΙΡΕΙΑ ΑΞΙΟΠΟΙΗΣΕΩΣ ΚΑΙ ΔΙΑΧΕΙΡΙΣΕΩΣ ΠΕΡΙΟΥ¬ 
ΣΙΑΣ ΤΟΥ ΑΡΙΣΤΟΤΕΛΕΙΟΥ ΠΑΝΕΠΙΣΤΗΜΙΟΥ ΘΕΣΣΑΛΟΝΙ¬ 
ΚΗΣ» με έδρα τη Θεσσαλονίκη. 

2. Σκοπός της Εταιρείας είναι, σύμφωνα με τη διάταξη του 
άρθρου 3 παρ. 7 του Ν. 1268/1982, η αξιοποίηση και διαχεί¬ 
ριση της περιουσίας του Αριστοτελείου Πανεπιστημίου Θεσ¬ 
σαλονίκης. 

3. Η Εταιρεία λειτουργεί για την εξυπηρέτηση των οικονομι¬ 
κών συμφερόντων του Αριστοτελείου Πανεπιστημίου Θεσσα¬ 
λονίκης, με τη μορφή της Ανώνυμης Εταιρείας, διεπόμενη 
από την κείμενη περί ανωνύμων εταιρειών νομοθεσία εκτός 
εάν υπάρχει διαφορετική ρύθμιση στο καταστατικό που ακο¬ 
λουθεί και εγκρίνεται με το διάταγμα αυτό. 

ΑΡΘΡΟ ΔΕΥΤΕΡΟ 
Καταστατικό 

Εγκρίνεται το Καταστατικό της «ΕΤΑΙΡΕΙΑΣ ΑΞΙΟΠΟΙΗ- 
ΣΕΩΣ ΚΑΙ ΔΙΑΧΕΙΡΗΣΕΩΣ ΠΕΡΙΟΥΣΙΑΣ ΤΟΥ ΑΡΙΣΤΟΤΕ- 
ΛΕΙΟΥ ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ» που έχει ως 
εξής: 

ΚΕΦΑΛΑΙΟ Α* 

ΕΠΩΝΥΜΙΑ - ΜΟΡΦΗ - ΔΙΑΡΚΕΙΑ - ΣΚΟΠΟΣ 
Αρθρο 1 

Επωνυμία - Μορφή Διάρκεια 

α) Το ειδικό νομικό πρόσωπο ιδιωτικού δικαίου που ιδρύεται 
με το άρθρο πρώτο του διατάγματος αυτού, λειτουργεί ως 
Ανώνυμη Εταιρεία με την επωνυμία «ΕΤΑΙΡΕΙΑ ΑΞΙΟΠΟΙΗ- 
ΣΕΩΣ ΚΑΙ ΔΙΑΧΕΙΡΙΣΕΩΣ ΠΕΡΙΟΥΣΙΑΣ ΤΟΥ ΑΡΙΣΤΟΤΕ- 
ΛΕΙΟΥ ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ (Α.Π.Θ.)». 

β) Η διάρκεια της Εταιρείας είναι αόριστη. 

Άρθρο 2 
Έδρα 

Έδρα της Εταιρείας ορίζεται η Θεσσαλονίκη. 

Με απόφαση της Γενικής Συνέλευσης της Εταιρείας, μπο¬ 
ρούν να ιδρύονται και να καταργούνται γραφεία ή υποκατα¬ 
στήματα για τις ανάγκες της Εταιρείας σε πόλεις της Ελλάδας 
όπου έχουν έδρα επί μέρους πανεπιστημιακές μονάδες του 
Αριστοτελείου Πανεπιστημίου Θεσσαλονίκης. Με την ίδια 
απόφαση καθορίζονται συγχρόνως οι όροι εγκατάστασης και 
λειτουργίας αυτών. 

Άρθρο 3 
Σκοπός 

1. Σκοπός της Εταιρείας είναι η αξιοποίηση και η διαχείριση 
των περιουσιακών στοιχείων του Α.Π.Θ. τα οποία θα εκχω¬ 
ρούνται σ’ αυτήν κατά χρήση με απόφαση της Συγκλήτου, κα¬ 
θώς και η προώθηση της ορθότερης διαχειρίσεως των πε¬ 
ριουσιακών αυτών στοιχείων προς πλήρη αξιοποίηση των δυ¬ 
νατοτήτων τους, σύμφωνα με τους κανόνες της ιδιωτικής οι¬ 
κονομίας και το συμφέρον του Πανεπιστημίου. 

Ως περιουσία νοείται τόσο η κινητή όσο και η ακίνητη που 
ανήκει ή περιέρχεται στο Αριστοτέλειο Πανεπιστήμιο Θεσσα¬ 
λονίκης από οποιαδήποτε πηγή, εκτός εκείνης που έχει εκά- 
στοτε προορισθεί προς άμεση χρήση των εκπαιδευτικών ανα¬ 
γκών και υπηρεσιών του Πανεπιστημίου, για την οποία το 
ιδρυόμενο νομικό πρόσωπο μπορεί να προβαίνει μόνο σε ερ¬ 
γασίες επιμελείας και συντηρήσεως. 

2. Προς επίτευξη του ανωτέρω σκοπού, η Εταιρεία ασκεί 
τις εξής δραστηριότητες: 

α) Παροχή υπηρεσιών διαχειρίσεως (ππεηεκιβιτιοηΐ) προς 
τρίτους. 

β) Διαχείριση δικτύων Πληροφορικής και Τηλεπικοινωνιών 
του Α.Π.Θ. 

γ) Παραγωγή και αναπαραγωγή επιστημονικών εκδόσεων 
του Α.Π.Θ. καθώς και διαχείριση των δικαιωμάτων πνευματι¬ 
κής ιδιοκτησίας επί των εκδόσεων αυτών. 

δ) Εκμετάλλευση κυλικείων, εστιατορίων και υποστήριξης 
έργων καθαριότητας αυτών. 

3. Για την διενέργεια των παραπάνω πράξεων που ανάγο¬ 
νται στην εκπλήρωση των σκοπών της Εταιρείας απαιτείται 
απόφαση του Διοικητικού Συμβουλίου αυτής ή του εξουσιο¬ 
δοτημένου προς τούτο οργάνου της, προκειμένου όμως για 
την εκποίηση ακινήτων, απαιτούνται εγκριτική απόφαση της 
Γενικής Συνέλευσης της Εταιρείας και διενέργεια δημοσίου 
διαγωνισμού. 

Άρθρο 4 

Η Εταιρεία Εντολοδόχος και Πληρεξούσιος του Πανεπιστη¬ 
μίου 

Με την έναρξη ισχύος του Διατάγματος αυτού η Εταιρεία 
έχει την εντολή και πληρεξουσιότητα για την επιχείρηση των 
πράξεων που αφορούν την υλοποίηση των σκοπών της, ενώ 
ειδικώς για τις δικαιοπραξίες που αφορούν κινητά ή ακίνητα 
περιουσιακά στοχεία ιδιοκτησίας του Αριστοτελείου Πανεπι¬ 
στημίου Θεσσαλονίκης τα αποτελέσματα αυτών επέρχονται 
στο όνομα και για λογαριασμό του Αριστοτελείου Πανεπιστη¬ 
μίου Θεσσαλονίκης. 

ΚΕΦΑΛΑΙΟ Β’ 

ΜΕΤΟΧΙΚΟ ΚΕΦΑΛΑΙΟ - ΜΕΤΟΧΟΣ - ΜΕΤΟΧΗ 
Άρθρο 5 

Μετοχικό Κεφάλαιο 

1. Το Μετοχικό Κεφάλαιο της Εταιρείας ορίζεται στο ποσό 


των δραχμών 10.000.000 και εκφράζεται με μια μετοχή που 
ανήκει εξ ολοκλήρου στο Αριστοτέλειο Πανεπιστήμιο Θεσσα¬ 
λονίκης. 

2. Το Μετοχικό Κεφάλαιο καλύπτεται σύμφωνα με τη διά¬ 
ταξη του άρθρου 29 του παρόντος. 

Άρθρο 6 

Μετοχή 

1. Η μοναδική μετοχή της Εταιρείας είναι ονομαστική, 
αδιαίρετη και αμεταβίβαση. 

2. Ο τίτλος της μετοχής φέρει τη σφραγίδα της Εταιρείας, 
την ημερομηνία εκδόσεως, καθώς και τις υπογραφές του 
Προέδρου του Διοικητικού Συμβουλίου και του Αντιπροέδρου 
αυτού ή του Διευθύνοντος Συμβούλου της Εταιρείας. 

3. Ο τύπος της σφραγίδας καθορίζεται με απόφαση του 
Διοικητικού Συμβουλίου κατά την πρώτη του συνεδρίαση. 

ΚΕΦΑΛΑΙΟ Γ 
ΔΙΟΙΚΗΤΙΚΟ ΣΥΜΒΟΥΛΙΟ 

Άρθρο 7 

Σύνθεση Διοικητικού Συμβουλίου 

1. Η Εταιρεία διοικείται από Διοικητικό Συμβούλιο που απο- 
τελείται από επτά (7) μέλη και συγκροτείται από: 

α) Τον Πρύτανη ως Πρόεδρο, με αναπληρωτή του έναν εκ 
των Αντιπρυτάνεων που ορίζεται από το Διοικητικό Συμβού¬ 
λιο. 

β) Πέντε (5) πρόσωπα προερχόμενα από μόνιμα μέλη της 
πανεπιστημιακής κοινότητας σύμφωνα με το άρθρο 3 παρ. 5 
του Ν. 1268/82, εξειδικευμένα πλήρως σε τομείς συναφείς 
προς τους σκοπούς της Εταιρείας, που ορίζονται με τους 
αναπληρωτές τους από τη Γενική Συνέλευση. 

γ) Ένα (1) μέλος προερχόμενο εκ των Επαγγελματικών 
Επιμελητηρίων ή εκ των Υπηρεσιών ή Επιχειρήσεων ή Οργα¬ 
νισμών του ευρύτερου Δημόσιου Τομέα με τον αναπληρωτή 
του που ορίζονται από τη Γενική Συνέλευση. 

2. Τα μέλη του Διοικητικού Συμβουλίου έχουν την Ελληνική 
ιθαγένεια και ανακαλούνται οποτεδήποτε από τη Γ ενική Συ¬ 
νέλευση της Εταιρείας. 

3. Το Διοικητικό Συμβούλιο εκλέγει από τα μέλη του τον 
Αντιπρόεδρο της Εταιρείας. Εκλέγει επίσης μετά από τεκμη¬ 
ριωμένη μελέτη των σχετικών υποψηφιοτήτων το Διευθύνο- 
ντα Σύμβουλο της Εταιρείας, ο οποίος πρέπει να διαθέτει ει¬ 
δικές γνώσεις και εμπειρία σε σχέση με τους επιδιωκόμενους 
σκοπούς της Εταιρείας και να είναι πλήρους απασχολήσεως, 
σύμφωνα με τη σύμβαση εργασίας η οποία θα υπογραφεί με 
την Εταιρεία. Ως πλήρη απασχόληση νοείται η παροχή υπηρε¬ 
σιών όλες τις εργάσιμες ημέρες και με πλήρες ωράριο. Η ανω¬ 
τέρω σύμβαση είναι δυνατό να λυθεί με οποιονδήποτε εκ των 
νομίμων τρόπων και λόγων καταγγελίας της με απόφαση του 
Διοικητικού Συμβουλίου και τελική έγκριση της Γ ενικής Συνέ¬ 
λευσης της Εταιρείας. 

Άρθρο 8 

θητεία - Αναπλήρωση Συμβούλων 

1. Η θητεία των μελών του Διοικητικού Συμβουλίου είναι η 
αυτή με τη χρονική διάρκεια της θητείας των εκάστοτε Πρυ- 
τανικών Αρχών του Αριστοτελείου Πανεπιστημίου Θεσσαλο¬ 
νίκης. 

2. Εάν, για οποιαδήποτε αιτία, κενωθεί θέση Συμβούλου 
από τους αναφερόμενους στο άρθρο 7, παρ. 1, β-γ, η Γ ενική 
Συνέλευση εκλέγει τον αντικαταστάτη, για χρόνο ίσο προς το 
υπόλοιπο της θητείας αυτού που αντικαθιστά. 

Αρθρο 9 

Υποχρεώσεις Συμβούλων - Απαγόρευση Ανταγωνισμού 

1. Τα μέλη του Διοικητικού Συμβουλίου υποχρεούνται να 
παρίστανται στις συνεδριάσεις του. Η απουσία χωρίς σπου¬ 
δαίο λόγο από τρεις (3) συνεχείς συνεδριάσεις ή για χρονική 
περίοδο τριών (3) μηνών ισοδυναμεί με παραίτηση. 

Ο Πρόεδρος του Διοικητικού Συμβουλίου είναι υποχρεωμέ¬ 
νος να εγγράψει για συζήτηση στην ημερήσια διάταξη των ερ¬ 
γασιών του Διοικητικού Συμβουλίου, μέσα σε δεκαπέντε (15) 
ημέρες, αφότου προέκυψε ο λόγος, ως θέμα, την απουσία 
μέλους που ισοδυναμεί με παραίτηση. 

2. Οι παραιτήσεις των μελών του Διοικητικού Συμβουλίου 
και του Διευθύνοντος Συμβούλου υποβάλλονται στο Διοικη¬ 
τικό Συμβούλιο. 

3. Απαγορεύεται στα μέλη του Διοικητικού Συμβουλίου να 
ενεργούν χωρίς άδεια της Γενικής Συνέλευσης και για λογα¬ 
ριασμό τους, ή για λογαριασμό τρίτων, πράξεις που ανάγονται 
στους σκοπούς της Εταιρείας και να συμμετέχουν σε εται¬ 
ρείες με παρεμφερείς σκοπούς. Σε περίπτωση παραβιάσεως 
της απαγορεύσεως αυτής η Εταιρεία δικαιούται να ζητήσει 
αποζημίωση, σύμφωνα με το άρθρο 23 παρ. 2 του Ν. 2190/ 
1920. 

Αρθρο 10 

Πρόεδρος και Αντιπρόεδρος του Διοικητικού Συμβουλίου 
Εκπροσώπηση της Εταιρείας 

1. Ο Πρόεδρος του Διοικητικού Συμβουλίου προεδρεύει 
των συνεδριάσεων αυτού, διευθύνει τις εργασίες του, έχει 
την ανώτατη εποπτεία της λειτουργίας της Εταιρείας και ενη¬ 
μερώνει σχετικά το Διοικητικό Συμβούλιο. Η Εταιρεία εκπρο¬ 
σωπείται δικαστικώς από τον Πρόεδρο του Διοικητικού Συμ¬ 
βουλίου ή τον αναπληρωτή του Αντιπρόεδρο του Διοικητικού 
Συμβουλίου, ενώ μπορεί να ανατεθεί με απόφαση του Διοικη¬ 
τικού Συμβουλίου η δικαστική εκπροσώπηση της Εταιρείας 
και σε μέλος του Διοικητικού Συμβουλίου ή στο Διευθύνοντα 
Σύμβουλο αυτής. 

2. Τον Πρόεδρο ελλείποντα, απάντα ή κωλυόμενο νόμιμα 
αναπληρώνει ο Αντιπρόεδρος και σε περίπτωση ελλείψεως, 
απουσίας ή νόμιμου κωλύματος αυτού, Σύμβουλος που ορίζε¬ 
ται με απόφαση του Διοικητικού Συμβουλίου. 

Άρθρο 11 

Σύγκληση Διοικητικού Συμβουλίου 

1. Το Διοικητικό Συμβούλιο συνέρχεται και συνεδριάζει 
στην έδρα της Εταιρείας ή του Πανεπιστημίου. Σε έκτακτες 
περιπτώσεις το Διοικητικό Συμβούλιο μπορεί να συνέρχεται 
και στην έδρα επιμέρους πανεπιστημιακών μονάδων του Αρι- 
στοτελείου Πανεπιστημίου Θεσσαλονίκης. 

2. Το Διοικητικό Συμβούλιο συγκαλείται από τον Πρόεδρο 
σε ημέρα και ώρα που καθορίζονται από αυτόν, τακτικά και 
υποχρεωτικά μια φορά κάθε ημερολογιακό μήνα και έκτακτα 
όταν ο Πρόεδρος το κρίνει σκόπιμο ή το ζητήσουν εγγράφως 
δύο από τους Συμβούλους. Στη δεύτερη περίπτωση ο Πρόε¬ 
δρος του Διοικητικού Συμβουλίου είναι υποχρεωμένος: 

α) Να συγκαλεί το Διοικητικό Συμβούλιο και να ορίζει ημέρα 
συνεδριάσεώς του που να μην απέχει περισσότερο από δέκα 
ημέρες από την υποβολή της σχετικής αιτήσεως, 

β) Να θέτει κάθε θέμα που προτείνεται σε συζήτηση στην 
ημερήσια διάταξη της πρώτης μετά την υποβολή της σχετικής 
αιτήσεως συνεδριάσεώς. 

Άρθρο 12 
Λήψη αποφάσεων 

1. Το Διοικητικό Συμβούλιο βρίσκεται σε απαρτία και συνε¬ 


δριάζει έγκυρα όταν παρίστανται τουλάχιστον πέντε (5) μέλη 
του. 

2. Το Διοικητικό Συμβούλιο λαμβάνει αποφάσεις με από¬ 
λυτη πλειοψηφία των παρόντων μελών. Σε περίπτωση ισοψη- 
φίας υπερισχύει η γνώμη με την οποία τάσσεται ο Πρόεδρος. 

3. Οι συζητήσεις και οι αποφάσεις του Διοικητικού Συμβου¬ 
λίου καταχωρίζονται σε πρακτικά. 

Άρθρο 13 

Αρμοδιότητες και εξουσίες Διοικητικού Συμβουλίου 

1. Το Διοικητικό Συμβούλιο διοικεί την Εταιρεία και είναι 
αρμόδιο να αποφασίζει για κάθε θέμα και να ασκεί κάθε εξου¬ 
σία που αφορά τη διοίκηση της Εταιρείας, τη διαχείριση της 
περιουσίας της και γενικά την επιδίωξη των σκοπών της. 

2. Το Διοικητικό Συμβούλιο δια του Προέδρου του εισηγεί- 
ται στην Γενική Συνέλευση την πλήρωση των θέσεων των με¬ 
λών του Διοικητικού Συμβουλίου της Εταιρείας, τον ετήσιο 
προϋπολογισμό, τον ετήσιο ισολογισμό και την Έκθεση των 
Πεπραγμένων της Εταιρείας που καταρτίζονται και συντάσ- 
σονται με ευθύνη του. 

3. Το Διοικητικό Συμβούλιο ελέγχει τη δραστηριότητα της 
Εταιρείας. 

4. Το Διοικητικό Συμβούλιο διορίζει και παύει το αναγκαίο 
για τη λειτουργία της Εταιρείας προσωπικό. 

Προτείνει παράλληλα το ύψος των αποδοχών του Διευθύ- 
νοντα Συμβούλου στη Γενική Συνέλευση της Εταιρείας και 
καταρτίζει τον Κανονισμό Εμπορικής Οργανώσεως της Εται¬ 
ρείας τον οποίο υποβάλλει για έγκριση στη Γ ενική Συνέλευση. 

Στον Κανονισμό καθορίζονται: 

α) Η οργανωτική διάρθρωση και ο τρόπος λειτουργίας της 
Εταιρείας. 

β) Οι όροι που διέπουν την κατάσταση του προσωπικού της 
Εταιρείας, τα τυπικά προσόντα της προσλήψεώς του, η ιε¬ 
ραρχία, οι κανόνες που διέπουν γενικά την υπηρεσιακή κατά¬ 
στασή του, οι πειθαρχικές διατάξεις, καθώς και οι αποδοχές 
του, με πνεύμα απλότητας, οικονομίας και ασκήσεως λει¬ 
τουργήματος. 

γ) Η πρόσθετη απασχόληση λειτουργών ή υπαλλήλων του 
δημόσιου τομέα ή νομικών προσώπων δημοσίου δικαίου με 
αμοιβή, για προσφερόμενες υπηρεσίες ενταγμένες στα πλαί¬ 
σια υλοποιήσεως των σκοπών της Εταιρείας, η οποία δε θεω¬ 
ρείται κατοχή δεύτερης θέσεως. 

5. Οι συζητήσεις και οι αποφάσεις του Διοικητικού Συμβου¬ 
λίου καταχωρίζονται στο σχετικό βιβλίο πρακτικών και υπο¬ 
γράφονται από όλα τα μέλη που παρίστανται. Μέλη που δια¬ 
φωνούν προς την απόφαση που έχει ληφθεί, έχουν το δικαί¬ 
ωμα να ζητήσουν να γραφεί η γνώμη τους στα πρακτικά. Εάν 
κάποιος Σύμβουλος αρνηθεί να υπογράψει, αυτό αναφέρεται 
στα πρακτικά. Αντίγραφα ή αποσπάσματα από το βιβλίο των 
πρακτικών του Διοικητικού Συμβουλίου επικυρώνονται κατά 
το χρόνο εκδόσεώς τους από τον Πρόεδρο του Διοικητικού 
Συμβουλίου ή από το νόμιμο αναπληρωτή του. 

6. Ο Γραμματέας του Διοικητικού Συμβουλίου ορίζεται από 
τον Πρόεδρό του. 

Άρθρο 14 

Διευθύνων Σύμβουλος 

1. Την Εταιρεία είναι δυνατό να εκπροσωπεί δικαστικώς ή 
εξωδίκως ο Διευθύνων Σύμβουλος, σύμφωνα με τις προϋπο¬ 
θέσεις του άρθρου 10 παρ. 1. 

2. Ο Διευθύνων Σύμβουλος έχει τις αρμοδιότητες που 
προσδιορίζονται από το Διοικητικό Συμβούλιο της Εται¬ 
ρείας. 

Είναι επίσης Προϊστάμενος των Υπηρεσιών της Εταιρείας, 
ελέγχει και συντονίζει τη λειτουργία των Υπηρεσιών και επι¬ 
μελείται την εκτέλεση των αποφάσεων του Διοικητικού Συ μ- 

βουλίου και της Γενικής Συνέλευσης, καθώς και εποπτεύει 
την ομαλή λειτουργία της Εταιρείας. 

Μετ6 από σχετικό προσδιορισμό των ειδικότερων δικαιοδο¬ 
σιών του από το Διοικητικό Συμβούλιο της Εταιρείας δύναται 
να υπογρόφει τα έγγραφα της Εταιρείας, να εισηγείται τα θέ¬ 
ματα της ημερήσιας διατόξεως στο Διοικητικό Συμβούλιο, να 
εισηγείται την πρόσληψη του αναγκαίου προσωπικού στο 
Διοικητικό Συμβούλιο, καθώς και να ενεργεί διαδικασίες, 
ύστερα από εξουσιοδότηση του Διοικητικού Συμβουλίου της 
Εταιρείας. 

3. Το ύψος των αποδοχών του Διευθύντος Συμβούλου, κα¬ 
θώς και οι όροι της συμβάσεως εργασίας του με την Εταιρεία 
εγκρίνονται από τη Γενική Συνέλευση στην πρώτη συνε¬ 
δρίασή της μετά την εκλογή του από το Διοικητικό Συμβούλιο. 

Αρθρο 15 

Αποζημίωση Συμβούλων 

1. Στα μέλη του Διοικητικού Συμβουλίου της Εταιρείας χο¬ 
ρηγείται αποζημίωση για κάθε αυτοπρόσωπη παράστασή 
τους στις συνεδριάσεις του Διοικητικού Συμβουλίου ή πάγια 
μηνιαία αποζημίωση. 

Το ποσό της αποζημιώσεως καθορίζεται από τη Γ ενική Συ¬ 
νέλευση και για το χρονικό διάστημα μέχρι τη σύγκληση της 
νέας τακτικής Γ ενικής Συνέλευσης. 

2. Κάθε άλλη αποζημίωση ή αμοιβή των μελών του Διοικητι¬ 
κού Συμβουλίου βαρύνει την Εταιρεία μόνο με ειδική προη¬ 
γούμενη απόφαση της τακτικής Γενικής Συνέλευσης μετά 
από εισήγηση του Διοικητικού Συμβουλίου. 

3. Η συμμετοχή των μελών του Διοικητικού Συμβουλίου της 
Εταιρείας στη σύνθεσή του δεν θεωρείται ως κατοχή δεύτε¬ 
ρης θέσης. 

Αρθρο 16 
Ευθύνη Συμβούλων 

Τα σχετικά με την ευθύνη των μελών του Διοικητικού Συμ¬ 
βουλίου και του Διευθύνοντος Συμβούλου της Εταιρείας, 
ρυθμίζονται από το άρθρο 22α του Ν. 2190/1920. 

ΚΕΦΑΛΑΙΟ Δ’ 

ΓΕΝΙΚΗ ΣΥΝΕΛΕΥΣΗ 

Αρθρο 17 

Αρμοδιότητες της Γενικής Συνέλευσης 

1. Η Γ ενική Συνέλευση είναι το ανώτατο όργανο του νομι¬ 
κού προσώπου της Εταιρείας και έχει το δικαίωμα να αποφα¬ 
σίζει για κάθε υπόθεση που αφορά την Εταιρεία, θέση Γενι¬ 
κής Συνελεύσεως επέχει η Σύγκλητος του Α.Π.Θ. στην οποία 
ανήκουν και από την οποία ασκούνται οι αρμοδιότητες της Γ ε¬ 
νικής Συνελεύσεως. 

2. Η Γενική Συνέλευση προς άσκηση των αρμοδιοτήτων της 
συνέρχεται σε τακτική συνεδρίαση κατ’ έτος ή εκτάκτως. Ο 
Πρύτανης ή ο νόμιμος αναπληρωτής του συντάσσει και υπο¬ 
γράφει την απόφαση της Συγκλήτου. 

3. Η Γ ενική Συνέλευση είναι αρμόδια να αποφασίζει ειδικό¬ 
τερα για τα παρακάτω θέματα: 

α) Εκλογή των μελών του Διοικητικού Συμβουλίου που προ- 
βλέπονται στο άρθρο 7 παρ. 1, β-γ και προσδιορισμό της απο¬ 
ζημιώσεως των μελών του Διοικητικού Συμβουλίου, σύμφωνα 
με το άρθρο 15 του παρόντος. 

β) Έγκριση του Προϋπολογισμού και του Ισολογισμού της 
Εταιρείας. 

γ) Διάθεση των εσόδων ή πόρων της Εταιρείας. 

δ) Ορισμό Ελεγκτών. 

ε) Απαλλαγή των μελών του Διοικητικού Συμβουλίου και 
των Ελεγκτών από κάθε ευθύνη για αποζημίωση. 


στ) Τροποποίηση του Καταστατικού. 

ζ) Αύξηση ή μείωση του Μετοχικού Κεφαλαίου. 

η) Έκδοση δανείου με ομολογίες. 

θ) Έγκριση της Εκθέσεως Πεπραγμένων. 

ι) Σύναψη δανείων πέραν του ποσού του Κεφαλαίου της. 
ια) Εκχώρηση ή πώληση οποιοσδήποτε περιουσιακού στοι¬ 
χείου ιδιοκτησίας του Αριστοτελείου Πανεπιστημίου Θεσσα¬ 
λονίκης για την περαιτέρω αξιοποίησή του, σύμφωνα με τους 
σκοπούς της Εταιρείας που εκτίθενται ενδεικτικά στο άρθρο 
3 του παρόντος. 

ιβ) Έλεγχος των πράξεων του Διοικητικού Συμβουλίου 
ιδιαίτερα σε σχέση με την πορεία της υλοποιήσεως του προ¬ 
γράμματος και των οριοθετημένων σκοπών της Εταιρείας. 

ιγ) Διορισμός εκκαθαριστών. 

ιδ) Λύση της Εταιρείας. 

Αρθρο 18 

Σύγκληση της Γενικής Συνέλευσης 

1. Η Γενική Συνέλευση συγκαλείται από το Διοικητικό Συμ¬ 
βούλιο με τη μέριμνα του Προέδρου του και συνέρχεται υπο¬ 
χρεωτικά στην έδρα της Εταιρείας μια φορά τουλάχιστον σε 
κάθε εταιρική χρήση και μέσα σε τέσσερις μήνες το πολύ από 
τη λήξη αυτής της χρήσεως. Το Διοικητικό Συμβούλιο μπορεί 
να συγκαλεί και εκτάκτως τη Γ ενική Συνέλευση όποτε το κρί¬ 
νει σκόπιμο ή αναγκαίο. 

2. Το Διοικητικό Συμβούλιο με τη μέριμνα του Προέδρου 
του είναι υποχρεωμένο να συγκαλεί τη Γενική Συνέλευση, 
εκτός από τις περιπτώσεις που προβλέπονται από το Νόμο 
και το Καταστατικό και σε κάθε άλλη περίπτωση μετά από αί¬ 
τηση του Πρυτάνεως του Πανεπιστημίου ή του ενός εικοστού 
(1/20) των μελών της Γενικής Συνέλευσης. 

3. Το Διοικητικό Συμβούλιο με τη μέριμνα του Προέδρου 
του οφείλει να συγκαλεί τη Γ ενική Συνέλευση, ύστερα από αί¬ 
τηση των Ελεγκτών μέσα σε δέκα ημέρες από την επίδοση 
της αιτήσεως στον Πρόεδρό του και να ορίζει ως αντικείμενο 
της ημερήσιας διατάξεως το περιεχόμενο της αιτήσεως. 

Αρθρο 19 

Διαδικασία προσκλήεως της Γ ενικής Συνέλευσης 

1. Η Γενική Συνέλευση συγκαλείται είτε σε τακτική είτε σε 
έκτακτη συνεδρίαση από το Διοικητικό Συμβούλιο της Εται¬ 
ρείας. 

2. Η Γενική Συνέλευση, με εξαίρεση τις επαναληπτικές συ¬ 
νελεύσεις και τις συνελεύσεις που εξομοιώνονται μ’ αυτές (οι 
οποίες δεν υπάγονται στον αμέσως επόμενο χρονικό προσ¬ 
διορισμό), καλείται 20 τουλάχιστον ημέρες πριν από την ορι¬ 
ζόμενη για τη συνεδρίαση ημέρα, στις οποίες υπολογίζονται 
και οι εξαιρετέες ημέρες. Η ημέρα γνωστοποιήσεως της προ- 
σκλήσεως για Γενική Συνέλευση και η ημέρα της συνελεύ¬ 
σεως δεν υπολογίζονται. 

3. Η σχετική πρόσκληση είναι γραπτή και περιλαμβάνει τον 
τόπο, την ημέρα και ωρα της συνελεύσεως, καθώς και τα θέ¬ 
ματα της ημερήσιας διάταξης με σαφήνεια και δημοσιεύεται 
σε μια πρωινή και απογευματινή εφημερίδα της Θεσσαλονί¬ 
κης. Η παράλειψη δημοσίευσης δεν συνεπάγεται ακυρότητα 
της Γενικής Συνέλευσης. 

Αρθρο 20 

Προεδρείο Γ ενικής Συνέλευσης 

Ο Πρόεδρος του Διοικητικού Συμβουλίου προεδρεύει της 
Γ ενικής Συνέλευσης ή εφόσον κωλύεται αυτός, ο αναπληρω¬ 
τής του ή αν και αυτός κωλύεται, ο μεγαλύτερος στην ηλικία 
των παρισταμένων Συμβούλων. 

Χρέη Γραμματέα εκτελεί ο Γραμματέας της Συγκλήτου. 

Αρθρο 21 

Ημερήσια Διάταξη - Πρακτικά 

1. Οι συζητήσεις και αποφάσεις της Γενικής Συνέλευσης 
περιορίζονται στα θέματα της ημερήσιας διάταξης. 

Η ημερήσια διάταξη καταρτίζεται από το Διοικητικό Συμ¬ 
βούλιο με τη μέριμνα του Προέδρου του και περιλαμβάνει τις 
προτάσεις του, τις προτάσεις του Πανεπιστημίου και των Ελε¬ 
γκτών. 

Συζητήσεις εκτός από τα θέματα της ημερήσιας διάταξης 
επιτρέπονται με συναίνεση της Γ ενικής Συνέλευσης. 

2. Περιλήψεις των συζητήσεων στις Συνελεύσεις, καθώς 
και οι αποφάσεις που λαμβάνονται καταχωρίζονται σε ειδικό 
βιβλίο και υπογράφονται από τον Πρόεδρο της Γ ενικής Συνέ¬ 
λευσης και το Γραμματέα. 

3. Αντίγραφα και αποσπάσματα πρακτικών επικυρώνονται 
από τον Πρόεδρο του Διοικητικού Συμβουλίου της Εταιρείας ή 
τον αναπληρωτή του ή από το Σύμβουλο που άσκησε τα καθή¬ 
κοντα Προέδρου της Γενικής Συνέλευσης. 

4. Το Διοκητικό Συμβούλιο είναι υποχρεωμένο δέκα ημέρες 
πριν από την τακτική Συνέλευση να δίδει αντίγραφα των ετή¬ 
σιων οικονομικών καταστάσεων του άρθρου 42α του Ν. 2190/ 
1920 σε κάθε μέλος της Γ ενικής Συνέλευσης που θα το ζητή¬ 
σει. 

Αρθρο 22 

Απαρτία και πλειοψηφία 

1. Η απαρτία και πλειοψηφία της Γ ενικής Συνέλευσης υπο¬ 
λογίζονται σύμφωνα με το άρθρο 12 παρ. 5 του Ν. 1268/ 
1982, όπως ισχύει σήμερα. 

2. Απαρτία και πλειοψηφία των δύο τρίτων (2/3) των μελών 
της Γενικής Συνέλευσης απαιτείται για τη λήψη αποφάσεων 
που αφορούν τη λύση της Εταιρείας, μεταβολή του αντικειμέ¬ 
νου της εντός των ορίων του εξουσιοδοτικού νόμου, αύξηση ή 
μείωση του κεφαλαίου της και έκδοση δανείου με ομολογίες. 

Αρθρο 23 

Απαλλαγή των μελών του Διοικητικού Συμβουλίου 

Μετά την έγκριση του Ισολογισμού, η Γ ενική Συνέλευση 
αποφαίνεται με ειδική απόφαση για την απαλλαγή ή όχι των 
μελών του Διοικητικού Συμβουλίου και των Ελεγκτών από 
κάθε ευθύνη αποζημιώσεως. Η απαλλαγή είναι ανίσχυρη στις 
περιπτώσεις του άρθρου 22α του Κωδικ. Ν. 2190/1920. 

ΚΕΦΑΛΑΙΟ Ε' 

ΕΛΕΓΚΤΕΣ - ΕΠΟΠΤΕΙΑ ΤΗΣ ΕΤΑΙΡΕΙΑΣ 

Αρθρο 24 
Τακτικός Ελεγχος 

1. Ο τακτικός έλεγχος της οικονομικής διαχειρίσεως και 
του Ισολογισμού της Εταιρείας ασκείται από δύο (2) Ορκω¬ 
τούς Ελεγκτές που ορίζονται από την προηγούμενη τακτική 
Γ ενική Συνέλευση. 

2. Η αμοιβή των Ορκωτών Ελεγκτών ορίζεται στην από¬ 
φαση της Γ ενικής Συνέλευσης που τους ορίζει. 

3. Μέσα σε πέντε (5) ημέρες από τη συνεδρίαση της Γ ενι¬ 
κής Συνέλευσης που τους όρισε, πρέπει να ανακοινωθεί 
στους Ελεγκτές ο διορισμός τους. Εφόσον οι Ορκωτοί Ελε¬ 
γκτές στις επόμενες πέντε (5) ημέρες δεν αποποιηθούν το 
διορισμό τους, θεωρείται ότι τον έχουν αποδεχθεί και ευθύ- 
νονται σύμφωνα με το άρθρο 37 του Ν. 2190/1920. 


Αρθρο 25 

Εποπτεία της Εταιρείας 

1. Η εποπτεία και ο έλεγχος της Εταιρείας ανήκουν στο 
Αριστοτέλειο Πανεπιστήμιο Θεσσαλονίκης και ασκούνται από 
τη Σύγκλητο αυτού, στα πλαίσια των αρμοδιοτήτων της ως Γε- 
νιής Συνέλευσης της Εταιρείας, σύμφωνα με το άρθρο 17. 

2. Η Εταιρεία, δια του Προέδρου του Διοικητικού Συμβου¬ 
λίου, υποβάλλει στην Σύγκλητο του Πανεπιστημίου με την πιο 
πάνω δικαιοδοσία της ως Γενικής Συνέλευσης της Εταιρείας, 
εξαμηνιαίες εκθέσεις σχετικά με τη λειτουργία και δραστη¬ 
ριότητα της Εταιρείας και παρέχει στη Σύγκλητο, χωρίς καθυ¬ 
στέρηση, κάθε έγγραφο που ζητεί αυτή. 

3. Η Εταιρεία υπάγεται στην εποπτεία του Κράτους που 
ασκείται από τον Υπουργό Εθνικής Παιδείας και θρησκευμά¬ 
των. Οι αρμοδιότητες του Υπουργείου Εμπορίου, ως προς τη 
λειτουργία της, σύμφωνα με τη νομοθεσία για τις Ανώνυμες 
Εταιρείες, ασκούνται από τον Υπουργό Εθνικής Παιδείας και 
θρησκευμάτων, ο οποίος μπορεί να προβαίνει σε οικονομικό, 
διαχειριστικό και διοικητικό έλεγχο όταν τούτο κρίνει ανα¬ 
γκαίο. 

ΚΕΦΑΛΑΙΟ ΣΤ 

ΙΣΟΛΟΓΙΣΜΟΣ - ΔΙΑΝΟΜΗ ΚΕΡΔΩΝ - 
ΛΥΣΗ ΤΗΣ ΕΤΑΙΡΕΙΑΣ 
Άρθρο 26 

Εταιρική χρήση - Ισολογισμός 

1. Η εταιρική χρήση έχει διάρκεια δώδεκα (12) μηνών. Αρχί¬ 
ζει την 1η Ιανουαρίου και λήγει την 31η Δεκεμβρίου κάθε 
έτους, με εξαίρεση την πρώτη εταιρική χρήση που λήγει σύμ¬ 
φωνα με το άρθρο 32 του παρόντος. 

2. Στο τέλος κάθε χρήσεως το Διοικητικό Συμβούλιο κλείνει 
τους λογαριασμούς, συντάσσει λεπτομερή απογραφή της 
εταιρικής περιουσίας και καταρτίζει τον ετήσιο Ισολογισμό, 
σύμφωνα με τις ισχύουσες διατάξεις. 

Ο Ισολογισμός υποβάλλεται για έγκριση στην τακτική Γε¬ 
νική Συνέλευση και συνοδεύεται από επεξηγηματική έκθεση 
του Διοικητικού Συμβουλίου, στην οποία αναφέρονται αναλυ¬ 
τικά όλα τα στοιχεία ενεργητικού και παθητικού, τα στοιχεία 
του λογαριασμού αποτελεσμάτων χρήσεως, καθώς και όποιο 
στοιχείο ορίζει η ισχύουσα νομοθεσία. 

Ο Ισολογισμός συνοδεύεται και από την έκθεση των Ελε¬ 
γκτών. Τον Ιούλιο κάθε έτους συντάσσεται έκθεση σχετικά με 
την πρόοδο των εργασιών της Εταιρείας κατά το διαρρεύσαν 
πρώτο εξάμηνο του έτους, αντίγραφο της οποίας υποβάλλε¬ 
ται στη Σύγκλητο του Πανεπιστημίου. 

3. Ο Ισολογισμός και το πιστοποιητικό των Ελεγκτών δημο¬ 
σιεύονται είκοσι ημέρες τουλάχιστον πριν τη συνεδρίαση της 
Γενικής Συνελεύσεως σε μια κατά την κρίση του Διοικητικού 
Συμβουλίου ημερήσια πολιτική εφημερίδα που κυκλοφορεί 
σε όλη τη χώρα και σε μία ημερήσια ή εβδομαδιαία οικονομική 
εφημερίδα, σύμφωνα με την παρ. 2 του άρθρου 26 Ν. 2190/ 
1920. 

4. Μέσα σε είκοσι ημέρες από την έγκριση του Ισολογισμού από 
την τακτική Γενική Συνέλευση υποβάλλεται στη Σύ γκλητο του Πα¬ 
νεπιστημίου αντίγραφο του εγκριθέντος Ισολογισμού. 

5. Γ ια να ληφθεί από τη Γ ενική Συνέλευση έγκυρα από¬ 
φαση για τον ισολογισμό που έχει καταρτισθεί από το Διοικη¬ 
τικό Συμβούλιο πρέπει προηγουμένως να έχει αυτός ειδικά 
θεωρηθεί: 

α) Από τον Πρόεδρο του Διοικητικού Συμβουλίου της Εται¬ 
ρείας, 

β) Από το Διευθύνοντα Σύμβουλο αυτής, και 

γ) Από τον Προϊστάμενο Λογιστηρίου της Εταιρείας. 

Τα παραπάνω πρόσωπα υποχρεούνται να εκθέτουν στη Γ ε¬ 
νική Συνέλευση εγγράφως τις αντιρρήσεις τους αν διαφωνούν 

σχετικά με τον τρόπο καταρτίσεως του ισολογισμού. 

Αρθρο 27 

Πόροι της Εταιρείας - 
Καθαρά έσοδα και διάθεσή τους 

1. Τα έσοδα που πραγματοποιεί η Εταιρεία διακρίνονται σε 
ίδιους αυτής πόρους και σε πόρους που ανήκουν στο Αριστο- 
τέλειο Πανεπιστήμιο Θεσσαλονίκης των οποίων η Εταιρεία 
έχει τη διοίκηση και διαχείριση. 

Α. Πόροι της Εταιρείας είναι: 

α. Το ποσοστό επί των εισπράξεων από τη διαχείριση της 
περιουσίας του Πανεπιστημίου, όπως ορίζεται παρακάτω 
στην παρ. 3 του άρθρου αυτού. 

β. Οι δωρεές, κληρονομιές και κληροδοσίες προς την ίδια 
την Εταιρεία. 

γ. Οι τόκοι από την κατάθεση του μετοχικού κεφαλαίου της 
Εταιρείας και από τα έσοδά της που πραγματοποιεί από την 
υλοποίηση των διαφόρων δραστηριοτήτων της, στα πλαίσια 
των σκοπών της συστάσεώς της. 

Β. Πόροι του Πανεπιστημίου των οποίων τη διαχείριση έχει 
η Εταιρεία είναι: 

α. Τα ποσά που είναι δυνατό να προβλέπονται κάθε χρόνο 
στον τακτικό προϋπολογισμό και τον προϋπολογισμό δημο¬ 
σίων επενδύσεων, για την ανέγερση, λειτουργία και εξοπλι¬ 
σμό των πανεπιστημιακών μονάδων, τα οποία τίθενται στη 
διάθεσή της για την εκπλήρωση των σκοπών της. 

β. Τα έσοδα από την εκποίηση και διαχείριση των εν γάνει 
περιουσιακών στοιχείων του Αριστοτελείου Πανεπιστημίου. 

2. Η περιουσία του Αριστοτελείου Πανεπιστημίου Θεσσα¬ 
λονίκης, την οποία διαχειρίζεται η Εταιρεία απεικονίζεται ξε¬ 
χωριστά και αναλυτικά με ιδιαίτερο λογαριασμό, διατίθεται δε 
προς εκτέλεση του σκοπού της Εταιρείας, ύστερα από από¬ 
φαση του Διοικητικού Συμβουλίου της. 

3. Η Εταιρεία για την κάλυψη δαπανών λειτουργίας της έχει 
δικαίωμα σε ποσοστό επί των εισπράξεων από την εν γένει 
διαχείριση της περιουσίας του Αριστοτελείου Πανεπιστημίου 
Θεσσαλονίκης, το ύψος του οποίου καθορίζεται με απόφαση 
της Συγκλήτου του Πανεπιστημίου. 

4. Καθαρά κέρδη της Εταιρείας είναι αυτά που προκύ¬ 
πτουν, αφού αφαιρεθούν από τα ακαθάριστα έσοδα όλα τα 
έξοδα, οι ζημιές, οι αποσβέσεις και κάθε άλλο βάρος. 

Από τα καθαρά κέρδη ποσοστό δέκα τοις εκατό (10%) 
αφαιρείται για το σχηματισμό τακτικού αποθεματικού. Η κρά¬ 
τηση αυτή παύει να είναι υποχρεωτική όταν το αποθεματικό 
καλύψει ποσό ίσο με το ένα τρίτο (1/3) του μετοχικού κεφα¬ 
λαίου. Αν όμως αυτό μειωθεί για οποιοδήποτε λόγο, η κρά¬ 
τηση επαναλαμβάνεται μέχρι το ίδιο όριο. Το υπόλοιπο των 
καθαρών κερδών διατίθεται με απόφαση της Γ ενικής Συνέ¬ 
λευσης. 

Αρθρο 28 

Λύση - Εκκαθάριση της Εταιρείας 

1. Η Εταιρεία λύεται: α) με απόφαση της Γ ενικής Συνέλευ¬ 
σης και β) με την κήρυξη της Εταιρείας σε κατάσταση πτω- 
χεύσεως. 

2. Εκτός της περιπτώσεως της πτωχεύσεως, τη λύση της 
Εταιρείας ακολουθεί η εκκαθάρισή της με τον ορισμό τριών 
(3) εκκαθαριστών (εκ των οποίων ένας κατά προτίμηση από 
την Οικονομική Υπηρεσία του Πανεπιστημίου) από τη Γενική 
Συνέλευση της Εταιρείας, που ασκούν όλες τις αρμοδιότητες 
του Διοικητικού Συμβουλίου τις συναφείς προς τις διαδικα¬ 
σίες και το σκοπό της εκκαθαρίσεως, αρμοδιότητες, οι 
οποίες μπορούν να περιορισθούν από τη Γ ενική Συνέλευση 
της Εταιρείας. 

3. Μετά την περαίωση της εκκαθαρίσεως και την απαλλαγή 


των εκκαθαριστών από κάθε ευθύνη, το οποιοδήποτε ενερ¬ 
γητικό ή όποιο άλλο περιουσιακό στοιχείο ήθελε προκύψει, 
θα περιέρχεται στο Αριστοτέλειο Πανεπιστήμιο Θεσσαλονί¬ 
κης. 

ΚΕΦΑΛΑΙΟ Ζ' 

ΜΕΤΑΒΑΤΙΚΕΣ ΚΑΙ Τ&ΛΙΚΕΣ ΔΙΑΤΑΞΕΙΣ 

Αρθρο 29 

Κάλυψη Κεφαλαίου 

Το Μετοχικό Κεφάλαιο της Εταιρείας ανέρχεται, σύμφωνα 
με το άρθρο 5 του παρόντος σε 10.000.000 δρχ., αναλαμβά¬ 
νεται και καταβάλλεται ολόκληρο από το Αριστοτέλειο Πανε¬ 
πιστήμιο Θεσσαλονίκης. 

Αρθρο 30 
Δάνεια 

Το Αριστοτέλειο Πανεπιστήμιο Θεσσαλονίκης μπορεί να 
χορηγεί δάνεια στην Εταιρεία με τον εκάστοτε ισχύοντα τρα¬ 
πεζικό τόκο ανοικτού λογαριασμού. 

Αρθρο 31 

Πρώτο Διοικητικό Συμβούλιο 

1. Τα μέλη του πρώτου Διοικητικού Συμβουλίου, όπως αυτά 
προβλέπονται στο άρθρο 7 παρ. 1 β-γ του παρόντος, ορίζο¬ 
νται με απόφαση της Συγκλήτου του Αριστοτελείου Πανεπι¬ 
στημίου Θεσσαλονίκης εντός δύο (2) μηνών από τη δημο¬ 
σίευση του Διατάγματος αυτού. 

2. Η θητεία του πρώτου Διοικητικού Συμβουλίου λήγει με 
την ημερομηνία λήξεως της θητείας των Πρυτανικών Αρχών 
και διαρκεί μέχρι την ανάληψη των καθηκόντων των νέων 
Πρυτανικών Αρχών, οι οποίες δια του Πρυτάνεως με την ιδιό¬ 
τητα του Προέδρου της Εταιρείας, εισηγούνται την πλήρωση 
των θέσεων των μελών του Διοικητικού Συμβουλίου της Εται¬ 
ρείας. 

Αρθρο 32 

Πρώτη Εταιρική χρήση - Ελεγκτές 

Η πρώτη εταιρική χρήση αρχίζει από τη νόμιμη σύσταση της 
Εταιρείας με τη δημοσίευση του παρόντος στην Εφημερίδα 
της Κυβερνήσεως και λήγει κατ’ εξαίρεση την 31.12.1994. 

Ως Ελεγκτές της πρώτης χρήσεως και μόνο γΓ αυτήν την 
περίπτωση διορίζονται με απόφαση του Διοικητικού Συμβου¬ 
λίου δύο (2) Ορκωτοί Ελεγκτές σύμφωνα με τις ισχύουσες 
διατάξεις. 

ΑΡΘΡΟ ΤΡΙΤΟ 

Η ισχύς του Διατάγματος αυτού αρχίζει με τη δημοσίευσή 
του στην Εφημερίδα της Κυβερνήσεως. 

Στον Υπουργό Εθνικής Παιδείας και θρησκευμάτων αναθέ¬ 
τουμε τη δημοσίευση και εκτέλεση του παρόντος Διατάγμα¬ 
τος. 

Αθήνα, 31 Οκτωβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 350 (2) 

Πρακτική άσκηση των φοιτητών των Τμημάτων Επιστήμης 
Φυσικής Αγωγής και Αθλητισμού των Ανωτάτων Εκπαι¬ 
δευτικών Ιδρυμάτων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 47 παρ. 2 και 46 παρ. 2 του Ν. 
1268/82 «Για τη δομή και λειτουργία των Ανωτάτων Εκπαι¬ 
δευτικών Ιδρυμάτων» (Α' 87). 

2. Του άρθρου 29 Α του Ν. 1558/85 όπως αυτό προσετέθη 
με το άρθρο 27 του Ν. 2081/92 (Α' 154). 

3. Τα έγγραφα του Υπουργείου Εθνικής Παιδείας και θρη¬ 
σκευμάτων αριθμ. Β1/2868/25.4.1988 και 
Β1 /202/13.4.1994 με τα οποία ζητήθηκε να διατυπώσουν τις 
απόψεις τους τα Τμήματα Επιστήμης Φυσικής Αγωγής και 
Αθλητισμού καθώς και τα έγγραφα αριθμ. Α.Π. 1021/ 
24.3.1988 του Πανεπιστημίου Αθηνών, 1304/16.5.1988 του 
Τμήματος Επιστήμης Φυσικής Αγωγής και Αθλητισμού του 
ίδιου πανεπιστημίου, 2187/16.3.1988 του Τμήματος Επιστή¬ 
μης Φυσικής Αγωγής και Αθλητισμού του Αριστοτελείου Πα¬ 
νεπιστημίου Θεσσαλονίκης και Α 5895/6.7.1988 του Δημο- 
κρίτειου Πανεπιστημίου Θράκης. 

4. Το γεγονός ότι από τις διατάξεις του παρόντος διατάγμα¬ 
τος δεν προκαλείται δαπάνη σε βάρος του κρατικού προϋπο¬ 
λογισμού. 

5. Την αριθμ. 550/1994 γνωμοδότηση του Συμβουλίου της 
Επικράτειας, με πρόταση του Υπουργού Εθνικής Παιδείας και 
θρησκευμάτων, αποφασίζουμε: 

Άρθρο μόνο 

1. Η πρακτική άσκηση των φοιτητών των τμημάτων Επιστή¬ 
μης Φυσικής Αγωγής και Αθλητισμού των Ανωτάτων Εκπαι¬ 
δευτικών Ιδρυμάτων γίνεται σε σχολεία της πρωτοβάθμιας και 
δευτεροβάθμιας εκπαίδευσης, σε γυμναστήρια, κολυμβητή¬ 
ρια και σε κάθε άλλου είδους αθλητικά κέντρα. 

2. Τα σχολεία, γυμναστήρια, κολυμβητήρια ή αθλητικά κέ¬ 
ντρα ορίζονται με πράξη του πρύτανη του οικείου ΑΕΙ που δεν 
δημοσιεύεται στην εφημερίδα της Κυβέρνησης, ύστερα από 
γνώμη της Γενικής Συνέλευσης του οικείου τμήματος Επιστή¬ 
μης Φυσικής Αγωγής και σύμφωνη γνώμη του προϊσταμένου 
της Διεύθυνσης Πρωτοβάθμιας ή Δευτεροβάθμιας Εκπαίδευ¬ 
σης της περιφέρειας στην οποία υπάγονται τα προτεινόμενα 
σχολεία ή τη σύμφωνη γνώμη του ανωτάτου μονομελούς ορ¬ 
γάνου διοικήσεως του οικείου γυμναστηρίου, κολυμβητηρίου 
ή αθλητικού κέντρου. Προβλήματα που ανακύπτουν κατά τη 
διαδικασία αυτή επιλύονται με απόφαση του Υπουργού Εθνι¬ 
κής Παιδείας και θρησκευμάτων ή του καθύλην αρμόδιου 
Υπουργού. 

3. Κάθε διάταξη με την οποία ρυθμίζεται κατά τρόπο δια¬ 
φορετικό το θέμα αυτό καταργείται. 

Στον Υπουργό Εθνικής Παιδείας και θρησκευμάτων αναθέ¬ 
τουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 31 Οκτωβρίου 1994 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 351 (3) 

Αύξηση του μετοχικού κεφαλαίου του Ν.Π.Ι.Δ. «ΕΤΑΙΡΕΙΑ 
ΑΞΙΟΠΟΙΗΣΗΣ ΚΑΙ ΔΙΑΧΕΙΡΙΣΗΣ ΠΕΡΙΟΥΣΙΑΣ ΔΗΜΟ- 
ΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 3 παρ. 7 και 50 παρ. 1 του Ν. 1268/82 (Α 
87). 

β) Του άρθρου 70 παρ. 12 του Ν. 1566/85 «Δομή και Λει¬ 
τουργία της πρωτοβάθμιας και δευτεροβάθμιας εκπαίδευσης 
και άλλες διατάξεις (Α' 167). 

γ) Του άρθρου 29 Α του Ν. 1558/85 (Α 137) όπως αυτό 
προσετέθη με το άρθρο 27 του Ν. 2081/92 (Α 154). 

δ) Του άρθρου 19 του Π.Δ. 108/1989 (Α 46). 

2. Την απόφαση της Συγκλήτου του Δημοκριτείου Πανεπι¬ 
στημίου Θράκης ενεργούσης ως Γενικής Συνέλευσης της 
Εταιρείας (συνεδρίαση 10η/12.7.1993). 

3. Το έγγραφο Β1/194/3.6.94 του Υπουργείου Εθνικής 
Παιδείας και θρησκευμάτων με το οποίο ζητήθηκε να διατυ¬ 
πώσει τη γνώμη του το Συμβούλιο Ανώτατης Παιδείας και ότι 
έχει παρέλθει άπρακτη η προθεσμία που ορίζουν οι διατάξεις 
του άρθρου 50 παρ. 3 του Ν. 1268/82. 

4. Το γεγονός ότι από τις διατάξεις του παρόντος διατάγμα¬ 
τος προκαλείται εφάπαξ δαπάνη ποσού 95.000.000 δρχ. η 
οποία καλύπτεται από καθαρά έσοδα της Εταιρείας και 

5. Τη 538/1994 γνωμοδότηση του Συμβουλίου της Επικρά¬ 
τειας, με πρόταση του Υπουργού Εθνικής Παιδείας και θρη¬ 
σκευμάτων, αποφασίζουμε: 

Άρθρο 1 

1. Εγκρίνεται η αύξηση κατά ενενήντα πέντε εκατομμύρια 
(95.000.000) δρχ. του μετοχικού κεφαλαίου της «ΕΤΑΙΡΕΙΑΣ 
ΑΞΙΟΠΟΙΗΣΗΣ ΚΑΙ ΔΙΑΧΕΙΡΙΣΗΣ ΠΕΡΙΟΥΣΙΑΣ ΔΗΜΟΚΡΙ- 
ΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ» που αποφασίστηκε στη 
10η συνεδρίαση της Συγκλήτου ενεργούσης ως Γ ενικής Συ- 
νελεύσεως της Εταιρείας στις 12 Ιουλίου 1993. 

2. Με την αύξηση που ορίζεται στην προηγούμενη παρά¬ 
γραφο το μετοχικό κεφάλαιο ανέρχεται συνολικά στο ποσό 
των εκατό εκατομμυρίων δρχ. (100.000.000) τροποποιουμέ- 
νων ως προς το σημείο αυτό των διατάξεων των άρθρων 7 
παρ. 1 και 29 του καταστατικού της Εταιρείας (Π.Δ. 108/ 
1989 Α' 46). 

3. Το μετοχικό κεφάλαιο όπως δι α μ 0 ρφώ νεται μετά την αύ¬ 
ξηση της παρ. 1 του παρόντος εκφράζεται με μία (1) μετοχή 
που είναι ονομαστική και αδιαίρετη και ανήκει ολόκληρη στο 
Δημοκρίτειο Πανεπιστήμιο Θράκης. 

Άρθρο 2 

Η ισχύς του διατάγματος αρχίζει από τη δημοσίευσή του 
στην Εφημερίδα της Κυβέρνησης. 

Στον Υπουργό Εθνικής Παιδείας και θρησκευμάτων αναθέ¬ 
τουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 31 Οκτωβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ 

ΠΡΑΞΕΙΣ ΥΠΟ ΥΡΓΙΚΟΥ ΣΥΜΒΟΥΛΙΟΥ 

<*> 

Πράξη 422 της 1 Νοεμβρίου 1994 
Τροποποίηση της αριθμ. 236/94 ΠΎ.Σ. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

1. Την αριθμ. 236/1994 ΠΎ.Σ. «Έγκριση διορισμών και 
προσλήψεων στο Δημόσιο Τομέα από 1 Αυγούστου 1994 έως 
31 Ιουλίου 1995 (ΦΕΚ 115/Α/7.7.1994), όπως συμπληρώ¬ 
θηκε με την ΠΎ.Σ. 311/29.7.1994. 

2. Το γεγονός ότι από την Πράξη αυτή δεν προκαλεΐται δα¬ 
πάνη σε βάρος του Κρακτικού Προϋπολογισμού. 

3. Τη σχετική πρόταση του Πρωθυπουργού, αποφασίζει: 

1. Συμπληρώνει την παραγ. 2 του άρθρου 2 της 236/94 
ΠΥΣ ως ακολούθως: 

«Η εισήγηση της Επιτροπής δεν έχει χαρακτήρα γνωμοδό¬ 
τησης». 

2. Η παραγ. 3 του άρθρου 2 της 236/94 ΠΎ.Σ. συμπληρώ¬ 
νεται, με την προσθήκη μετά το πρώτο εδάφιο νέου εδαφίου 
ως ακολούθως: 

«Στις προαναφερόμενες προτάσεις των αρμοδίων Υπουρ¬ 
γών επισυνάπτεται Εισήγηση του Γενικού Γραμματέα προς 
τον Υπουργό στην οποία θα αιτιολογούνται πλήρως οι αιτού- 
μενες εγκρίσεις ως αποβλέπουσες στην κάλυψη πραγματι¬ 
κών αναγκών της Υπηρεσίας για την οποία προορίζονται». 


3. Η παραγ. 4 του άρθρου 2 της 236/94 ΠΥΣ συμπληρώνε¬ 
ται με την προσθήκη, μετά το πρώτο εδάφιο, νέου εδάφιου, 
ως ακολούθως: 

«Σε περίπτωση που μέρος ή ολόκληρο το αιτούμενο προ¬ 
σωπικό προορίζεται να καλύψει ανάγκες Περιφ. Υπηρεσιών 
να προσδιορίζεται πως κατανέμονται χωροταξικά οι Υπηρε¬ 
σίες αυτές και ποιός είναι ο αριθμός του προσωπικού που θα 
διατεθεί σ’ αυτές κατά κλάδο ή ειδικότητα». 

4. Η παραγ. 6 του άρθρου 2 της αριθμ. 236/94 ΠΥΣ όπως 
τροποποιήθηκε με την 311 /29.7.1994 ΠΎ.Σ συμπληρώνεται 
ως ακολούθως: 

«Στο ΑΣΕΠ δεν κοινοποιούνται οι εγκριτικές Πράξεις του 
Πρωθυπουργού και του Υπουργικού Συμβουλίου διορισμών ή 
προσλήψεων που, σύμφωνα με τη διάταξη του άρθρου 14 πα- 
ραγ. 2 του Ν. 2190/94, έχουν εξαιρεθεί από την εφαρμογή 
του». 

Από τις διατάξεις της παρούσας Πράξης δεν προκαλείται 
δαπάνη εις βάρος του Κρατικού Προϋπολογισμού. 

Η Πράξη αυτή να δημοσιευτεί στην Εφημερίδα της Κυβέρ¬ 
νησης. 

Ο ΠΡΟΕΔΡΟΣ 
ΤΑ ΜΕΛΗ 

Ακριβές αντίγραφο 

Ο Γραμματέας του Υπουργικού Συμβουλίου 
ΣΩΤΗΡΗΣ Α. ΛΥΤΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



